На основу члана 47. Одлуке о месним заједницама на територији општине Блаце („Службени лист општине Блаце“ број 19/20), Комисија за спровођење избора за избор чланова савета месних заједница на територији општине Блаце, на седници одржаној дана 16.02.2021. године донела је следећу

**О Д Л У К У**

**О ПОНАВЉАЊУ ГЛАСАЊА ЗА ИЗБОР ЧЛАНА САВЕТА МЕСНЕ ЗАЈЕДНИЦЕ ГОРЊЕ ГРГУРЕ НА ТЕРИТОРИЈИ ОПШТИНЕ БЛАЦЕ**

**I** **ПОНАВЉА СЕ** гласање за избор члана Савета месне заједнице Горње Гргуре на територији општине Блаце.

**II** Као дан поновљеног гласања за избор члана Савета месне заједнице Горње Гргуре на територији општине Блаце, **утврђује се дан 21.02.2021.године у периоду од 07,00 часова до 20,00 часова.**

**III** На поновљеном гласању учествују два кандидата за члана савета Месне заједнице Горње Гргуре која су на првом гласању добила исти број гласова, а према броју добијених гласова треба да буду изабрани као последњи члан Савета месне заједнице, и то:

1. **Сретен Тимотијевић, из Горњег Гргура, рођен 1966.године, радник и**
2. **Милошин Брадић, из Горњег Гргура, рођен 1966.године, радник.**

**IV** Понављање гласања за избор члана Савета Месне заједнице Горње Гргуре обавиће се на истом бирачком месту које је било одређено за прво гласање, 14.фебруара 2021.године.

**V** Органи и тела који спроводе поновљено гласање су:

- Комисија за спровођење избора за избор чланова савета месних заједница на територији општине Блаце, образована Решењем Председника скупштине општине Блаце број I-02-207/2021 од 01.02.2021.године, и

- Бирачки одбор за бирачко место Горње Гргуре именован Решењем Комисије за спровођење избора за избор чланова савета месних заједница на територији општине Блаце о именовању председника и чланова бирачког одбора за спровођење избора за избор чланова савета месне заједнице Горње Гргуре на територији општине Блаце, број I-016-362/2021-9 и Решењем о измени и допуни Решења о именовању председника и чланова бирачког одбора за спровођење избора за избор чланова савета месне заједнице Горње Гргуре на територији општине Блаце од I-016-362/2021-9-1 од 11.02.2021.године.

**VI** Примопредају изборног материјала за поновљено гласање за избор члана Савета месне заједнице Горње Гргуре обавиће исти органи и тела, на истом месту и на исти начин који су били одређени за примопредају изборног материјала за прво гласање, 14.02.2021.године, а која примопредаја ће се обавити дана 19.02.2021.године.

**VII** Одлука ступа на снагу даном доношења.

**VIII** Ову Одлуку објавити на званичној интернет презентацији општине Блаце, огласној табли општине Блаце и на огласној табли Месне заједнице Горње Гргуре.

О б р а з л о ж е њ е

Правни основ за доношење ове Одлуке садржан је у члану 47. Одлуке о месним заједницама на територији општине Блаце („Службени лист општине Блаце“ број 19/20).

Чланом 47. Одлуке о месним заједницама на територији општине Блаце прописано је да уколико два или више кандидата добију исти број гласова, а према броју добијених гласова треба да буду изабрани као последњи члан Савета месне заједнице, понавља се гласање само о тим кандидатима.

Истим чланом ставом 4. Одлуке о месним заједницама на територији општине Блаце прописано је да у случајевима из става 1 и 2. овог члана, гласање се понавља у року од седам дана од дана одржавања избора, на начин и по поступку утврђеним за спровођење избора.

С обзиром да су на изборима спроведеним дана 14.02.2021. године у Месној заједници Горње Гргуре, кандидати Сретен Тимотијевић и Милошин Брадић освојили исти број гласова, а према броју добијених гласова треба да буду изабрани као последњи члан Савета месне заједнице Горње Гргуре, то је Комисија за спровођење избора за избор чланова савета месних заједница на територији општине Блаце, на седници одржаној дана 16.02.2021. године, донела одлуку као у диспозитиву.

Број: I-016-396/2021

У Блацу, дана 16.02.2021. године

**КОМИСИЈА**

**ЗА СПРОВОЂЕЊЕ ИЗБОРА ЗА ИЗБОР ЧЛАНОВА САВЕТА**

**МЕСНИХ ЗАЈЕДНИЦА НА ТЕРИТОРИЈИ ОПШТИНЕ БЛАЦЕ**

ПРЕДСЕДНИЦА

Јелена Чамагић, дипл.правник с.р.